smcproject/ml-wiki-sentences huggingface dataset:
1875 ഫെബ്രുവരി 21 ന് തെക്കൻ ഫ്രാൻസിലെ ബൗച്ചസ്-ഡു റോണിലെ അർലസിൽ ജനിച്ച ജാൻ ലുയിസ് കൽമൊയുടെ പിതാവ് ഒരു കപ്പൽ നിർമ്മാതാവായ നിക്കോളാസ് കൽമൊയും (28 ജനുവരി 1838 – 22 ജനുവരി 1931) തലമുറകളായി മിൽ പ്രവർത്തിച്ചിരുന്ന കുടുംബത്തിൽപ്പെട്ട മാർഗരറ്റ് ഗിൽസ് (20 ഫെബ്രുവരി 1838 – 18 സെപ്തംബർ 1924) മാതാവും ഫ്രാൻകോയിസ് (25 ഏപ്രിൽ 1865 – 1 ഡിസംബർ 1962) മൂത്ത സഹോദരനും ആയിരുന്നു.
കൽമൊയുടെ അടുത്ത കുടുംബത്തിൽപ്പെട്ട ചില വ്യക്തികളും ശരാശരി ഒരു മനുഷ്യായുസിനേക്കാളും കൂടിയ കാലയളവിൽ ജീവിച്ചിരുന്നിട്ടുണ്ടെങ്കിലും അവർക്കാർക്കും തന്നെ കൽമൊയോളം ആയുസ്സുണ്ടായിരുന്നില്ല എന്നു മാത്രമല്ല അവരാരും തന്നെ 100 വയസ്സ് പൂർത്തിയാക്കിയിരുന്നുമില്ല.
കൽമൊയ്ക്ക് ഏഴുവയസ്സുള്ളപ്പോഴാണ് അവരുടെ ആദ്യ കുർബ്ബാന നടന്നത്.
അർലസിലെ മാഡം ബെന്നറ്റ്സ് ചർച്ചിലെ പ്രൈമറി സ്ക്കൂളിൽ കൽമോ പ്രാഥമിക വിദ്യാഭ്യാസത്തിനായി ചേർന്നു.
16-ാമത്തെ വയസ്സിൽ അവരുടെ മാതാപിതാക്കളോടൊപ്പം താമസിച്ചുകൊണ്ട് ബ്രിവെറ്റ് ക്ലാസിക്യുവിൽ ഡിപ്ലോമയ്ക്കായി ഒരു സാധാരണ കോളേജിൽ ചേർന്നു പഠിച്ചു.
തുടർന്ന് വിവാഹത്തിനുവേണ്ടി കാത്തിരിക്കുകയും ആ ഇടവേളയിൽ ചിത്രരചനയിൽ മുഴുകുകയും പിയാനോ വായിക്കുന്നതിനുള്ള തന്റെ കഴിവ് മെച്ചപ്പെടുത്തുകയും ചെയ്തു.
മുത്തച്ഛന്റെ മുത്തച്ഛന്മാർ തമ്മിൽ സഹോദരന്മാരായിരുന്നതും കൂടാതെ മുത്തച്ഛന്റെ മുത്തശ്ശിമാർ തമ്മിലും സഹോദരിമാരായിരുന്നതും ആയ കുടുംബത്തിലെ ഡബിൾ സെക്കന്റ് കസിനായ ഫെർണാൻഡ് നിക്കോളാസ് കൽമൊയെ (1868–1942) 1896-ൽ 21 വയസ്സുള്ളപ്പോൾ അവർ വിവാഹം ചെയ്തു.
ഫെർണാൻഡ് ധനവാനായ ഒരു കടയുടമസ്ഥൻ ആയിരുന്നു.
2017 വരെ നിലനിന്നിരുന്ന അയാളുടെ ഷോപ്പിന്റെ ഒരു അപ്പാർട്ട്മെന്റ് ആയ മാഗസിൻസ് ഡി നൗവ്യൂട്ടസ് കൽമൊ നടത്തിയിരുന്നു.
പിന്നീട് ഇത് റൂ ഗംബെട്ട ആൻഡ് റ്യു സെയിന്റ് ഇസ്റ്റീവ് ഇൻ അർലസ് എന്ന് മാറ്റി.
ഇവിടെയാണ് കൽമൊ 110 വർഷം വരെ ജീവിച്ചിരുന്നത്.
ഫെർണാൻഡിന്റെ ധനം കൽമൊയ്ക്ക് ജീവിതകാലം മുഴുവൻ സുഖമായി കഴിയാൻ വേണ്ടുന്നതുണ്ടായിരുന്നു.
അർലസിലെ ഉന്നതകുലജാതരോടൊപ്പം തന്നെ അവർ ജീവിതം നയിക്കുകയും ഫെൻസിംഗ് , സൈക്ലിംഗ് , ടെന്നിസ് , നീന്തൽ , അലിസ് ക്യാംപിലെ റോളർ സ്കേറ്റിംഗ്, പിയാനോ വായന, മ്യൂസിക് നിർമ്മാണം എന്നീ ഹോബികളിലേർപ്പെടുകയും അവരുടെ സുഹൃത്തുക്കളോടൊപ്പം ജീവിതം ആസ്വദിച്ച് വളരെ സന്തോഷകരമായി ഓരോ നിമിഷങ്ങളും പങ്കുവച്ചിരുന്നു.
വേനൽക്കാലങ്ങളിൽ ദമ്പതികൾ ഒരുമിച്ച് ഉരിയേജ് പർവ്വതമേഖലയിൽ താമസിച്ച് വേട്ടയാടുക പതിവായിരുന്നു.
ആ നിമിഷങ്ങളിൽ ഭർത്താവിനോടൊപ്പം കൽമൊ വേട്ടയാടലിൽ പങ്കുചേർന്നിരുന്നു.
18 മില്ലീമീറ്റർ വലിപ്പമുള്ള റൈഫിൾ ഉപയോഗിച്ചാണ് ആ പ്രവിശ്യയിലെ കുന്നുകളിൽ നിന്ന് പന്നികളെയും മുയലുകളെയും വെടിവച്ചിരുന്നത്.
കൽമൊയ്ക്ക് പക്ഷികളെ കൊല്ലുന്നത് ഇഷ്ടമല്ലാത്തതിനാൽ ഇത് ആസ്വദിക്കാൻ കഴിഞ്ഞിരുന്നില്ല.
1917-ലെ റഷ്യൻ വിപ്ലവകാലത്ത് സംഭവിച്ച റമനോവ് കുടുംബത്തിന്റെ ദുരന്തം ജീവിതത്തിൽ ഒരിക്കലും മറക്കാൻ കഴിയാത്ത ഒരു ചരിത്ര സംഭവമായി കൽമൊ കണക്കാക്കുന്നു.
റമനോവ് കുടുംബത്തിന്റെ ദുരന്തത്തെക്കുറിച്ച് പല സെന്റനേറിയൻകാരും അവരുടെ കാഴ്ചപ്പാട് പങ്കുവച്ചിരുന്നു.
രണ്ടാം ലോകമഹായുദ്ധക്കാലത്ത് ജർമ്മൻ പടയാളികൾ കൽമൊയുടെ വീട്ടിൽ അതിക്രമിച്ചു കയറി അവരുടെ മുറികൾ ഉറങ്ങുന്നതിനായി ഉപയോഗിക്കുകയുണ്ടായി.
ആ പടയാളികൾ ആ വീട്ടിൽ നിന്ന് ഒന്നും തന്നെ എടുക്കുകയോ നശിപ്പിക്കുകയോ ചെയ്യാത്തതിനാൽ കൽമൊയ്ക്ക് അവരോട് ഒരുവിധത്തിലുള്ള ദേഷ്യമോ വൈരാഗ്യമോ തോന്നിയിരുന്നില്ല.
1942-ൽ ഫെർണാൻഡ് കോപ്പർ സൾഫേറ്റിലിട്ടു തയ്യാറാക്കിയ ചെറി കഴിക്കാനിടയായി.
ആ ദിവസങ്ങളിൽ മഞ്ഞപ്പിത്തം ബാധിക്കുകയും 15 ദിവസങ്ങൾക്കുശേഷം വിഷബാധയേറ്റ് 1942 ഒക്ടോംബർ 2 ന് 73 -ാമത്തെ വയസ്സിൽ അദ്ദേഹം മരിക്കുകയും ചെയ്തു.
കൽമൊ വളരെക്കുറച്ച് മാത്രം കഴിച്ചതിനാൽ ആ ദുരന്തത്തെ അതി ജീവിക്കുകയും ചെയ്തു.
കൽമൊ നാല്പതാം വയസ്സിൽ (1915)
ഫെർണാൻഡ് - കൽമൊ ദമ്പതികളുടെ ഒരേയൊരു പുത്രിയായ യ്വോന്നെ മാരീ നിക്കോളേ കൽമൊ (19 ജനുവരി 1898 – 19 ജനുവരി 1934) 1926 ഡിസംബർ 23 ന് ഫെർണാൻഡിന് ഒരു ചെറുമകനെ (ഫ്രെഡെറിക് ബില്ല്യട്ട്) നല്കി.
ദൗർഭാഗ്യവശാൽ യ്വോന്നെ അവരുടെ 36 -ാമത്തെ പിറന്നാളിന് ന്യൂമോണിയ ബാധിച്ച് മരിക്കാനിടയായി.
പിന്നീട് കൽമൊ ആണ് ഫ്രെഡെറിക്കിനെ വളർത്തിയത്.
ദുരന്തങ്ങൾ പിന്നെയും തുടർന്നതിൻറെ അടയാളമായി 1963 ആഗസ്റ്റ് 13 ന് ഫ്രെഡെറിക് തന്റെ 36 -ാമത്തെ വയസ്സിൽ ഒരു മോട്ടോർ വാഹനാപകടത്തിൽ മരണപ്പെട്ടു.
1965-ൽ കൽമൊയ്ക്ക് 90 വയസ്സായപ്പോൾ അവകാശികളൊന്നും ഇല്ലാതിരുന്നതിനാൽ അവരുടെ അപ്പാർട്ട്മെന്റ് വില്ക്കാൻ തീരുമാനിക്കുകയും വക്കീലായ ആൻഡ്രി-ഫ്രാൻകോയിസ് റാഫറിയുമായി ചേർന്ന് ഒരു ലൈഫ് എസ്റ്റേറ്റിൽ ഒപ്പുവച്ചു.
ഒപ്പുവയ്ക്കുമ്പോൾ റാഫറിയ്ക്ക് 47 വയസ്സായിരുന്നു പ്രായം.
കൽമൊ മരിക്കും വരെ ഓരോ മാസവും 2,500 ഫ്രാൻക് നൽകാമെന്നായിരുന്നു കരാർ.
അപ്പാർട്ട്മെന്റിന്റെ വിലയുടെ ഇരട്ടി തുക കൊടുത്തുകഴിഞ്ഞപ്പോൾ റാഫറി പണം കൊടുക്കുന്നത് നിർത്തിവച്ചു.
77-ാമത്തെ വയസ്സിൽ കാൻസർ പിടിപെട്ട് റാഫറി മരിച്ചശേഷം 1995-ൽ അവരുടെ കുടുംബം കൽമൊയ്ക്ക് പണം നൽകാനാരംഭിക്കുകയും ഒടുവിൽ അവരുടെ മരണം വരെ അതു തുടരുകയും ചെയ്തു.
ആ ഇടപാട് കൽമോയ്ക്ക് വളരെ ആഴത്തിൽ ദുഃഖമുണ്ടാക്കിയിരുന്നുവെന്ന് അവരുടെ തന്നെ വാക്കുകളിൽ നിന്നും മനസ്സിലാക്കാവുന്നതാണ്.
ഞാൻ ജീവിതത്തിൽ നടത്തിയ ഏറ്റവും മോശപ്പെട്ട ഇടപാടായിരുന്നു ഇത്' എന്നാണ് കൽമൊ ഇടപാടിനെക്കുറിച്ച് അഭിപ്രായപ്പെട്ടത്.
ഞാൻ മാത്യുശ്ലീഹ ജീവിച്ചിരുന്ന അത്രയും കാലം ജീവിക്കും എന്ന് ജീവിച്ചിരുന്ന കാലയളവിൽ കൽമൊ എപ്പോഴും തമാശയായി പറയാറുണ്ടായിരുന്നു.
1985-ൽ ഒരു നഴ്സിംഗ് ഹോമിലേയ്ക്ക് കൽമൊ താമസം മാറുകയും 110 വയസ്സുവരെ അവിടെ അന്തേവാസം തുടരുകയും ചെയ്തു.
റെക്കോർഡ് തകർത്ത അംഗീകാരം
1986 ജൂൺ 20 ന് ജാൻ ലൂയിസ് കൽമൊക്ക് 111 വയസ്സുള്ളപ്പോൾത്തന്നെ ഫ്രാൻസിലെ ജീവിച്ചിരിക്കുന്ന വ്യക്തികളിൽ ഏറ്റവും പ്രായമുള്ളയാളായിത്തീർന്നിരുന്നു.
അപ്പോഴേയ്ക്കും യൂജീൻ റൗക്സ് മരിച്ചുകഴിഞ്ഞിരുന്നു.
1988 ആയപ്പോഴേയ്ക്കും അന്താരാഷ്ട്രതലത്തിൽ കുതിച്ചുയരുന്ന പ്രശസ്തി നേടിക്കഴിഞ്ഞിരുന്ന കൽമൊയെ കാണുവാനും അവരുമായി അഭിമുഖം നടത്തുവാനും മറ്റുപല ലേഖകർക്കും അർലസ് സന്ദർശിക്കാൻ വിൻസെന്റ് വാൻ ഗോഗ് വഴിയൊരുക്കി.
" 100 വർഷങ്ങൾക്കുമുമ്പ് 1888-ൽ എനിയ്ക്ക് 13 വയസ്സുള്ളപ്പോൾ അങ്കിളിന്റെ ഷോപ്പിൽ വച്ച് വാൻ ഗോഗിനെ കണ്ടുമുട്ടിയിരുന്നു " എന്ന് അവരുടെ ഓർമ്മകളിൽ നിന്ന് എടുത്തു പറയുന്നത് ആ പ്രായത്തിലും അവരുടെ ഓർമ്മശക്തിയെ എടുത്തുകാണിക്കുന്നു.
1988 ജനുവരി 11ന് ഫ്ലോറൻസ് നാപ്ന്റെ മരണാനന്തരം കൽമെയ്ക്ക് 113 വയസ്സുള്ളപ്പോൾ 1988-ലെ ഇന്റർവ്യൂവിനുശേഷം ഗിന്നസ് തലക്കെട്ടിൽ ലോകത്തിലെ ഏറ്റവും പ്രായമുള്ള വ്യക്തി എന്ന വിശേഷണത്തോടെ കൽമൊ കൂടുതൽ പ്രശസ്തയായി.
1989 -ൽ ഫ്ലോറിഡയിൽ നിന്ന് കാരീ സി. വൈറ്റ് 1874-ൽ ആണ് ജനിച്ചത് എന്ന അവകാശവാദവുമായെത്തിയതിനെ തുടർന്ന് അവരുടെ ശരിയായ ജനനത്തീയതി കണ്ടെത്തുകയും 1991ഫെബ്രുവരി 14 ന് കാരീ സി. വൈറ്റ് മരിക്കുന്നതുവരെ ഈ അവകാശവാദം അംഗീകരിച്ചു കൊടുക്കേണ്ടി വന്നു.
ആ ആഴ്ച കൽമൊ 116 ന്റെ തിളക്കത്തിലായിരുന്നു എന്നു മാത്രമല്ല പുതിയ അവകാശവാദവുമായി വരാൻ ഏറ്റവും പ്രായം ചെന്ന വ്യക്തികൾ ആരും തന്നെ അന്ന് ജീവിച്ചിരിപ്പുണ്ടായിരുന്നില്ല.
114-ാമത്തെ വയസ്സിൽ 1990-ലെ വിൻസെന്റ് ആന്റ് മി എന്ന ചലച്ചിത്രത്തിൽ പഴയൊരു അഭിനേത്രിയുടെ വികാരനിർഭരമായ ഒരു രംഗം കൽമൊ അവതരിപ്പിച്ചു.
1995-ൽ കൽമൊയുടെ ജീവിതത്തെക്കുറിച്ചുള്ള ബിയോൻട് 120 ഈയേഴ്സ് വിത്ത് ജാൻ ലുയിസ് കൽമൊ എന്ന ഡോക്യൂമെന്ററി ചിത്രം റിലീസ് ചെയ്യുകയുണ്ടായി.
1996-ൽ ടൈംസ് മിസ്ട്രസ് എന്ന പേരിൽ കൽമൊ അവരുടെ കഴിഞ്ഞ കാലത്തെക്കുറിച്ച് സംസാരിക്കുന്ന ഒരു ഫോർ ട്രാക്ക് വീഡിയോ റിലീസ് ചെയ്തിരുന്നു.
1995 ഒക്ടോംബർ 17 ന്  കൽമൊയ്ക്ക് 120 വയസ്സും 238 ദിവസവും തികഞ്ഞതും എക്കാലത്തെയും ഏറ്റവും പ്രായമുള്ള വ്യക്തി എന്ന് ഗിന്നസിൽ ചേർക്കാമെന്നായപ്പോൾ മറ്റൊരാൾ വീണ്ടും അവകാശവാദവുമായെത്തി.
ജപ്പാനിൽ നിന്ന് ഷിഗെചിയോ ഇസുമി 1986 ഫെബ്രുവരി 21ന് മരിക്കുമ്പോൾ 120 വയസ്സും 237 ദിവസവും തികച്ചിരുന്നു.
അപ്പോൾ കൽമൊയ്ക്ക് 111 വയസ്സായിരുന്നു പ്രായം.
കൂടുതൽ നാൾ ജീവിച്ചിരിക്കുന്ന ഒരുവ്യക്തികളെക്കുറിച്ചും പിന്നീട് റിപ്പോർട്ട് ചെയ്തിട്ടില്ല.
എക്കാലത്തെയും സൂപ്പർസെനെറ്റേറിയൻ എന്ന റെക്കോർഡ് കൽമൊ നിലനിർത്തി.
1876-ൽ സെൻസസ് എടുക്കുമ്പോൾ കൽമൊയ്ക്ക് ഒരു വയസ്സായിരുന്നു.
1975 വരെ ഈ കാലയളവിനുള്ളിൽ 14 പ്രാവശ്യം സെൻസസ് എടുത്തിട്ടുണ്ട്.
കൽമൊയുടെ മരണശേഷം ഏറ്റവും പ്രായമുള്ള ജീവിച്ചിരിക്കുന്ന വ്യക്തി 116 വയസ്സുള്ള മാരീ ലൂയിസ് മെയിലിയർ ആണ്.
കൽമൊയുടെ മരണശേഷവും മരണത്തിനുമുമ്പും കൽമൊയുടെ റിക്കോർഡ് തകർക്കാൻ അവകാശവാദവുമായി പലരും മുന്നോട്ടുവന്നിരുന്നെങ്കിലും ഒന്നും അധികകാലം നിലനിന്നിരുന്നില്ല.
ഏറ്റവും കൂടുതൽ നാൾ ജീവിച്ചിരുന്ന റെക്കോർഡ് കൽമൊയ്ക്ക് തന്നെയാണ്.
ആരോഗ്യവും ജീവിതശൈലിയും
കൽമൊയുടെ ആരോഗ്യത്തിലുള്ള ശ്രദ്ധയാണ് അവർക്ക് ദീർഘായുസ്സ് ലഭിക്കാനിടയാക്കിയത്.
ടെലിവിഷനിൽ കൽമൊ ജീവിതത്തിലൊരിക്കലും തനിയ്ക്ക് പനി പിടിച്ചിട്ടില്ല എന്ന് പറയുകയുണ്ടായി.
(J'ai jamais été malade, jamais, jamaisremarkable).
പ്രൈമറി സ്ക്കൂളിലായിരിക്കുമ്പോഴുള്ള ദൈനംദിന കാര്യങ്ങളെക്കുറിച്ച് അന്വേഷിച്ചപ്പോൾ കൽമൊ മറുപടി പറയുകയുണ്ടായി.
ചെറുപ്പമായിരിക്കുമ്പോൾ 8 മണിയ്ക്കുതന്നെ എഴുന്നേല്ക്കുകയും പ്രാതലിന് പാലുചേർത്ത കോഫിയും ചൂടുള്ള ചോക്ലേറ്റും കഴിക്കുക പതിവായിരുന്നു.
ഭക്ഷണം കഴിക്കാനായി ഉച്ചയ്ക്ക് പിതാവ് വിദ്യാലയത്തിൽനിന്ന് വീട്ടിലേയ്ക്ക് കൂട്ടികൊണ്ടുവരും.
ഉച്ചയ്ക്ക് ശേഷം സ്ക്കൂളിൽ മടങ്ങിയെത്തുകയും ചെയ്യും.
15 വയസ്സുള്ളപ്പോൾ കൽമൊയുടെ കസിനും ഭാവിവരനും കോർട്ട്ഷിപ്പിന് ശ്രമിക്കുമ്പോൾ അവർക്ക് ആ പ്രായത്തിൽ കൂടുതൽ താല്പര്യം ചോക്ലേറ്റ് കഴിക്കാനായിരുന്നു.
20 വയസ്സുള്ളപ്പോൾ പ്രാരംഭദശയിലുള്ള തിമിരവും , ചെങ്കണ്ണും മാത്രമാണ് ആകെ പിടിപെട്ടിട്ടുള്ള രോഗമെന്ന് അവർ ഓർമ്മിച്ചെടുത്തു.
21-ാം വയസ്സിലെ വിവാഹശേഷം കൽമൊ ഭാവിയിൽ ജോലിചെയ്യാതെ തന്നെ ജീവിതം നയിക്കാനുള്ള സമ്പത്ത് അവരുടെ ഭർത്താവിന് ഉണ്ടായിരുന്നു.
ഫെൻസിംഗ് , സൈക്ലിംഗ് , ടെന്നിസ് , നീന്തൽ, അലിസ് ക്യാംപിലെ റോളർ സ്കേറ്റിംഗ്, പിയാനോ വായിക്കൽ, മ്യൂസിക് എന്നീ ഹോബികളിൽ സുഹൃത്തുക്കളുമായി ഇഴുകിചേന്നിരുന്നു.
21 വയസ്സു(1896) മുതൽ അവരുടെ ഭർത്താവ് പഠിപ്പിച്ച ശീലത്തിന്റെ ഭാഗമായി ആഹാരത്തിനുശേഷം സിഗററ്റ് പുകയ്ക്കാൻ തുടങ്ങിയിരുന്നു.
ആ ശീലം 117 വയസ്സു(1992) വരെ  തുടർന്നിരുന്നെങ്കിലും ഒരു ദിവസം രണ്ടുസിഗററ്റിൽ കൂടുതൽ അവർ വലിച്ചിരുന്നില്ല.
അടുത്തകാലത്ത് സിഗററ്റുകൾ വലിക്കുന്ന ശീലം ഉപേക്ഷിച്ചിരിക്കാം.
അതിനുമുമ്പ് അവരുടെ ഭർത്താവിനോടൊപ്പം സിഗററ്റുകൾ പുകച്ചിരുന്നു എന്നാണ് മെഡിക്കൽ സോഴ്സുകൾ കാണിക്കുന്നത്.
കൽമൊ ജീവിതത്തിലുടനീളം അവരുടെ ചർമ്മസംരക്ഷണത്തിനായി ഒലിവെണ്ണ ഉപയോഗിച്ചിരുന്നു.
ഫിനിഷിംഗിന് പൗഡർ ഉപയോഗിച്ച് പഫും ചെയ്തിരുന്നു.
യുവതിയായിരിക്കുമ്പോൾ മൈഗ്രേൻ കൊണ്ട് പ്രയാസപ്പെട്ടിരുന്നു.
സണ്ടെ മാസ്സിനും, വെള്ളിയാഴ്ച സന്ധ്യാപ്രാർത്ഥനകളിലും പങ്കെടുക്കുകയും ദൈവത്തിൽ നിന്ന് എപ്പോഴും സഹായം ആവശ്യപ്പെട്ട് പ്രാർത്ഥിക്കുകയും ചെയ്തിരുന്നു.
ചിലയവസരങ്ങളിൽ കൽമൊ ഭർത്താവിനോടൊപ്പം തൊട്ടടുത്തുള്ള മെർസില്ലീസിൽ സഞ്ചരിക്കുകയും അവിടെയുള്ള ഫോസീൻ റെസ്റ്റോറന്റിൽ നിന്ന് സീഫുഡ് കഴിയ്ക്കുന്നതും പതിവായിരുന്നു.
സീഫുഡിനോടൊപ്പം ഒരു ഗ്ലാസ്സ് വൈനും, ബ്രെഡും, ബട്ടറും കഴിച്ചിരുന്നു.
ബേക്ക് ചെയ്തെടുക്കുന്ന പലഹാരങ്ങൾ ഭർത്താവിന് ഇഷ്ടമില്ലാത്തതുപോലെ കൽമെയും കഴിച്ചിരുന്നില്ല പക്ഷെ ക്രീമുകൾ, കേക്കുകൾ, പൗണ്ട് കേക്ക്, വാനില ഐസ്ക്രീം എന്നിവ അവർക്ക് ഇഷ്ടമായിരുന്നു.
വാർദ്ധക്യകാലത്ത് അവരുടെ കണങ്കാലിൽ പൊട്ടലുണ്ടായി.
നൂറാം പിറന്നാൾ വരെ അവർ സൈക്ലിങ് നടത്തിയിരുന്നു.
ഏകദേശം നൂറ് വയസ്സിനോടടുപ്പിച്ച് പൊട്ടിയ കാൽ പെട്ടെന്ന് തന്നെ സുഖമാകുകയും വീണ്ടും നടക്കാൻ സാധിക്കുകയും ചെയ്തു.
കൽമൊയ്ക്ക് 88 വയസ്സുള്ളപ്പോൾ 1963 ആഗസ്റ്റിൽ ചെറുമകന്റെ മരണം വരെ കൽമൊ ജീവിച്ചത് അവർക്കു വേണ്ടിയായിരുന്നു.
110-ാമത്തെ പിറന്നാൾ ആയപ്പോൾ നഴ്സിങ് ഹോമിലേയ്ക്ക് മാറി താമസിക്കുകയും ചെയ്തു.
1985-ലെ മഞ്ഞുകാലത്തോടടുപ്പിച്ച് അവരുടെ വീട്ടിലെ പൈപ്പുവെള്ളം തണുത്തുറയുകയും, കൈകൾ കോച്ചിപിടിക്കുകയും ചെയ്തതിനാൽ അവിടെ നിന്ന് താമസം മാറ്റേണ്ടിവന്നു.
അവർ ഒരിക്കലും മഞ്ഞുകാലത്ത് വെള്ളം ചൂടാക്കി ഉപയോഗിച്ചിരുന്നില്ല.
ആ കാലയളവിൽ കൽമൊയ്ക്ക് ഇതുവരെ ആരോഗ്യപ്രശ്നങ്ങളൊന്നുമില്ലെന്നും ഒരുപക്ഷെ ഇനി വാർദ്ധക്യത്തിന്റെ ലക്ഷണങ്ങൾ കാണിച്ചേക്കാം എന്നാണ് അവരുടെ ഒരു ഡോക്ടർ അഭിപ്രായപ്പെട്ടത്.
1997ഫെബ്രുവരി 21ന് 122 -ാമത്തെ ജന്മദിനത്തിന് ആരോഗ്യം വളരെ മോശമായിരിക്കുന്നതിനാൽ കൂടുതൽ ആളുകളെ കാണാൻ അനുവദിക്കില്ല എന്ന് അറിയിക്കുകയുണ്ടായി.
ജനസംഖ്യാ പഠനം നടത്തുന്ന വ്യക്തിയും കൽമൊയെക്കുറിച്ചെഴുതിയ പുസ്തകത്തിന്റെ സഹഎഴുത്തുകാരനുമായ ജീൻ മാരീ റോബിൻ ഒരു റിപ്പോർട്ടു മുഖേന ഇപ്രകാരം പറയുകയുണ്ടായി.
" അവരെ മരിക്കാൻ അനുവദിക്കൂ അവർക്ക് കൂടുതൽ ശ്രദ്ധനൽകിയാൽ അവർ ഒരുപക്ഷെ വീണ്ടും ജീവിക്കാനിടയായേക്കും".
കൽമൊ ഇപ്പോൾ ആരോഗ്യവതിയാണെങ്കിലും ഏറെക്കുറെ അന്ധയും ചെവികേൾക്കാൻ പറ്റാത്ത അവസ്ഥയിലുമാണെന്നും മിക്കവാറും ഒരു മാസത്തിനുള്ളിൽ അവർ മരിക്കാൻ സാധ്യതയുണ്ടെന്നും അവരുടെ ആരോഗ്യസ്ഥിതിയെക്കുറിച്ച് റോബിൻ ദ ന്യുയോർക്ക് ടൈംസിൽ റിപ്പോർട്ടു ചെയ്യുകയുണ്ടായി.
1997 ആഗസ്റ്റ് 4 ന് സെന്ട്രൽ യൂറോപ്യൻ സമയം 10 മണിക്ക് പ്രത്യേകിച്ച് കാരണമൊന്നുമില്ലാതെ ജാൻ ലുയിസ് കൽമൊ അന്തരിച്ചു.
കേർ ഹോമുകാരുടെ നിയന്ത്രണത്തിൽ ശവസംസ്കാര ചടങ്ങിനുള്ള ഏർപ്പാടുചെയ്തു.
കൽമൊയുടെ ശവപ്പെട്ടി അർലെസിലൂടെ കൊണ്ടുപോകുകയും അവരുടെ ഗംബെട്ടയിലെ വീടിനുമുന്നിൽ നിർത്തുകയും അവസാനം സെമിത്തേരിയിലേയ്ക്കെത്തി ചേരുകയും ചെയ്തു.
അവരുടെ ആഗ്രഹപ്രകാരം ഭർത്താവിനെയും ചെറുമകനെയും അടക്കം ചെയ്ത സെമിത്തേരിയിൽ തന്നെ അവരെയും അടക്കം ചെയ്യുകയുണ്ടായി.
അവലംബം കൂടുതൽ വായനയ്ക്ക് പുറത്തേയ്ക്കുള്ള കണ്ണികൾ Jeanne Calment എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ജാൻ ലുയിസ് കൽമൊ ജാൻ ലുയിസ് കൽമൊ discography at MusicBrainz Image gallery of Jeanne Calment from aged 20 to aged 122
ജാൻ - ടെല്ലർ മെറ്റൽ
ദ്രവ്യത്തിൻറെ ഒൻപതാമത്തെ അവസ്ഥയാണ് ജാൻ-ടെല്ലർ മെറ്റൽ.
1937ൽ ആർതർ ജാൻ, എഡ്വേർഡ് ടെല്ലർ എന്നീ ശാസ്ത്രജ്ഞർ ചേർന്നു പ്രവചിച്ച ദ്രവ്യത്തിന്റെ അവസ്ഥയെ പരീക്ഷണശാലയിൽ നിർമിച്ചത് ജപ്പാനിലെ ടോക്കോ യൂണിവേഴ്‌സിറ്റിയിലെ ഗവേഷകരാണ്.
പരസ്പര വിരുദ്ധമായ ഗുണങ്ങൾ സമ്മേളിക്കുന്നതാണ് ഈ ദ്രവ്യാവസ്ഥ.
ഒരേ സമയം വൈദ്യുതചാലകമായും, വൈദ്യുതരോധിയായും വർത്തിക്കാൻ ഈ ദ്രവ്യരൂപത്തിനു കഴിയും.
വൈദ്യുത ചാലകമായി വർത്തിക്കുമ്പോൾ ഇത് ചാലകതയുടെ ഏറ്റവും ഉയർന്ന തലമായ അതിചാലകത (Super Conductivity)യിൽ എത്തിയിരിക്കും.
സാധാരണയായി ഒരു ദ്രവ്യം അതിചാലക സ്വഭാവം പ്രദർശിപ്പിക്കുന്നത് അതിന്റെ ഊഷ്മാവ് കേവല പൂജ്യത്തിന് (-273 ഡിഗ്രി സെൽഷ്യസ്) അടുത്തെത്തുമ്പോഴാണ്.
എന്നാൽ ഈ ദ്രവ്യം അതിചാലകസ്വഭാവം പ്രദർശിപ്പിക്കുന്നതിന് ഇത്രയും താഴ്ന്ന താപനില ആവശ്യമില്ല എന്നത് ശാസ്ത്രലോകത്തിന് വലിയ പ്രതീക്ഷയാണ് നൽകുന്നത്.
വൈദ്യൂതി വിതരണ രംഗത്ത് വലിയൊരു കുതിച്ചുചാട്ടത്തിന് തിരികൊളുത്താൻ ഈ കണ്ടുപിടിത്തത്തിന് കഴിയുമെന്നാണ് കരുതപ്പെടുന്നത്.
സാധാരണയായി വൈദ്യുതി വിതരണം ചെയ്യുന്ന അലുമിനിയം, ചെമ്പ് കമ്പികളുടെ പ്രതിരോധം കാരണം വലിയ തോതിൽ വൈദ്യൂതി പാഴായിപ്പോവുകയാണ് ചെയ്യുന്നത്.
എന്നാൽ അതിചാലകതയിൽ ലോഹങ്ങൾ വൈദ്യുതിരോധം കാണിക്കാറില്ല.
എന്നാൽ അതിചാലകത സൃഷ്ടിക്കാനാവശ്യമായ ഏറ്റവും കുറഞ്ഞ താപനില പരീക്ഷണശാലകളിൽ മാത്രമേ നിർമ്മിക്കാൻ കഴിയൂ എന്നതിനാൽ ഊർജ നഷ്ടം കൂടാതെ വൈദ്യുതി വിതരണം നടത്തുക എന്നത് പ്രായോഗികമല്ല..
ഈ പരിമിതി മറികടക്കാൻ പുതിയ കണ്ടെത്തൽ സഹായിക്കുമെന്നാണ് കരുതുന്നത്.
അതിചാലകതയിൽ ജാൻ-ടെല്ലർ മെറ്റൽ ലോഹസ്വഭാവത്തോടൊപ്പം കാന്തികതയും പ്രദർശിപ്പിക്കുന്നുണ്ട്.
നാനോ ടെക്‌നോളജിയുടെ മേഖലയിലുണ്ടായ മുന്നേറ്റമാണ് പുതിയ ദ്രവ്യരൂപത്തിന്റെ അസ്തിത്വം പരീക്ഷണ ശാലയിൽ തെളിയിക്കുന്നതിന് വഴിതെളിച്ചത്.
60 കാർബൺ ആറ്റങ്ങൾ ചേർന്ന് നിർമ്മിക്കുന്ന ബക്മിൻസ്റ്റർ ഫുള്ളറിൻ എ തന്മാത്രയിലുള്ള ആറ്റങ്ങളുടെ സവിശേഷമായ രാസബന്ധനത്തിൽ നിന്നാണ് ഈ ദ്രവ്യരൂപം സൃഷ്ടിക്കപ്പെടുന്നത്.
ബക്മിൻസ്റ്റർ ഫുള്ളറിന്റെ തന്മാത്രയിലേക്ക് സീഷിയം എ ആൽക്കലി മെറ്റലിന്റെ ആറ്റങ്ങൾ നിക്ഷേപിച്ചാണ് ശാസ്ത്രജ്ഞർ പരീക്ഷണം നടത്തിയത്.
ജാസ്മീനം ഹുമൈൽ ഇംഗ്ലീഷ് വിലാസം https://ml.wikipedia.org/wiki/Jasminum_humile
Jasminum humile flower found in Kathmandu in June
ഇറ്റാലിയൻ ജാസ്മിൻ അല്ലെങ്കിൽ മഞ്ഞ ജാസ്മിൻ എന്നെല്ലാം സാധാരണ അറിയപ്പെടുന്ന ജാസ്മീനം ഹുമൈൽ ഒലിയേസീ സസ്യകുടുംബത്തിലെ ഒരു ജാസ്മീൻ സ്പീഷീസാണ്.
അഫ്ഗാനിസ്ഥാൻ , താജിക്കിസ്ഥാൻ , പാകിസ്താൻ , നേപ്പാൾ , ബർമ (മ്യാന്മർ), ഹിമാലയം , തെക്ക് പടിഞ്ഞാറ് ചൈന ( ഗ്വിഴൗ , സിചുവൻ , ക്സിസങ് (ടിബറ്റ്), യുന്നാൻ എന്നീ മേഖലകളിലെ തദ്ദേശവാസിയാണ്.
ഗ്രീസിലും, സിസിലിയിലും, മുൻ യൂഗോസ്ലാവിയയിലും ഈ ഇനം വ്യാപകമായി കൃഷിചെയ്യപ്പെടുന്നുണ്ട്.
ഗാർഡൻ ഉപയോഗത്തിനായി അനേകം കൾട്ടിവറുകൾ വികസിപ്പിച്ചെടുത്തിട്ടുണ്ട്.
അതിൽ റവോലൂട്ടം  (syn. J. reevesii Hort.) റോയൽ ഹോർട്ടിക്കൽ കൾച്ചറൽ സൊസൈറ്റി ഓഫ് ഗാർഡൻ മെറിറ്റ് അവാർഡ് നേടിയിരുന്നു.
ലാറ്റിൻ എപിത്തെറ്റ് ഹുമൈൽ "low-growing" എന്നാണ് അർത്ഥമാക്കുന്നത്.
ജാസൺ ഇംഗ്ലീഷ് വിലാസം https://ml.wikipedia.org/wiki/Jason
ഗ്രീക്ക് പുരാണത്തിൽ അർഗോനോട്ടുകളുടെ നേതാവ് എന്നതിനാൽ വളരെ പ്രശസ്തനാണ്‌ ജാസൺ .
സ്വർണ്ണതോൽ കണ്ടെത്താനായിരുന്നു ആ യാത്ര.
ഇയോൽകോസിലെ ധർമ്മജ്ഞനായ രാജാവായ ഇസൺ(Aeson)ന്റെ മകനാണ്‌ ജാസൺ.
അദ്ദേഹം മീഡിയയെ വിവാഹം കഴിച്ചു.
ഗ്രീക്ക് അജ്ഞാതവർഷങ്ങൾക്ക്  1100-800 BC മുൻപുള്ള വർഷങ്ങളിലാകാം അദ്ദേഹം ജീവിച്ചിരുന്നതെന്നാണ്‌ ചരിത്രകാരന്മാർ പറയുന്നത്.
ജാസണെ പറ്റി BC 300 ന് അടുപ്പിച്ചാണ്‌ ആളുകൾ എഴുതികാണുന്നത്.
വിവിധ ഗ്രീക്ക്-റോമൻ ക്ലാസിക്കുകളിൽ ജാസൺ പ്രത്യക്ഷപ്പെടുന്നുണ്ട്.
ഇതിഹാസ കാവ്യമായ അർഗോനോട്ടിക്കയിലും ദുരന്ത കാവ്യമായ മീഡിയയിലും ജാസൺ പ്രത്യക്ഷപ്പെടുന്നവയാണ്‌.
ആധുനിക കാലത്തും ജാസൺന്റെ കഥ കടന്ന് വരുന്നുണ്ട്.1963ലെ ചലച്ചിത്രമായ ജാസൺ ആൻഡ് അർഗോനോട്ട്സ്, 2000ൽ ടി.വി മിനിസീരീസായ ജാസൺ ആൻഡ് അർഗോനോട്ട്സ് എന്നതിലും ജാസൺ പ്രധാന കഥാപാത്രമായ ബ്രിട്ടീഷ് ടി.വി.സീരീസ് അറ്റ്ലാന്റൈീ​‍സ് തുടങ്ങി ധാരാളം പരിപാടികളിൽ ജാസൺ കടന്ന് വന്നിട്ടുണ്ട്.
സ്ലൊവെനിയയിലെ തലസ്ഥാനമായ ല്ജുബ്ല്ജന(Ljubljana) നഗരത്തിന്റെ സ്ഥാപകൻ അദ്ദേഹമാണെന്ന് കരുതുന്നു
.
പഴയനിയമത്തിലെ അപ്പോക്രിഫ വിഭാഗത്തിൽ പെടുന്ന ചില ഗ്രന്ഥങ്ങളാണ് മക്കബായരുടെ പുസ്തകങ്ങൾ.
സൈറീൻകാരനായ ജാസൺ എന്നയാൾ അഞ്ചു വാല്യങ്ങളായി എഴുതിയ ചരിത്രത്തിന്റെ സംഗ്രഹം എന്ന നിലയിലാണ് 2 മക്കബായർ എഴുതപ്പെട്ടിരിക്കുന്നത്.
ജാസണോ അയാളുടെ കൃതിയോ മറ്റൊരിടത്തും പരാമർശിക്കപ്പെടുന്നില്ല.
എബ്രായ ബൈബിളായ തനക്കിൽ ഉൾപ്പെടാത്ത ഈ കൃതി യഹൂദവിശുദ്ധലിഖിതങ്ങളുടെ പുരാതന ഗ്രീക്ക് പരിഭാഷയായ സെപ്ത്വജിന്റിന്റെ ഭാഗമാണ്.
ഗ്രന്ഥങ്ങൾ 2 മക്കബായർ,മക്കബായരുടെ പുസ്തകങ്ങൾ,ബൈബിൾ.
Powell, B. The Voyage of the Argo .
In Classical Myth.
Upper Saddle River, NJ.
pp. 477–489.
Alain Moreau Archived 2010-12-30 at the Wayback Machine .
, Le Mythe de Jason et Médée.
Le Va-nu-pied et la Sorcière .
Paris : Les Belles Lettres, collection « Vérité des mythes », 2006 ( ISBN 2-251-32440-2 ).
Bulfinch's Mythology, Medea and Aeson.
King, David.
Finding Atlantis: A True Story of Genius, Madness, and an Extraordinary Quest for a Lost World .
Harmony Books, New York, 1970.
(Based on works of Olof Rudbeck 1630–1702.) പുറത്തേക്കുള്ള കണ്ണികൾ Timeless Myths – Argonauts Archived 2011-06-07 at the Wayback Machine .
, a summary of Jason and his Quest for the Golden Fleece ↑ ↑
ജാൻ-ഒലോഫ് എഖൊം ഇംഗ്ലീഷ് വിലാസം https://ml.wikipedia.org/wiki/Jan-Olof_Ekholm
ജാൻ-ഒലോഫ് എഖൊം (ജനനം: 20 ഒക്ടോബർ 1931, ഗ്രൈറ്റ്നസ്, ദളർണ) സ്വീഡനിലെ ഗ്രൈറ്റ്നസ്, ദളർണയിൽ ജനിച്ച ഒരു സ്വീഡിഷ് ഡിറ്റക്ടീവ് ഫിക്ഷൻ എഴുത്തുകാരനും ബാലസാഹിത്യരചയിതാവ് എന്ന നിലയിലും പ്രസിദ്ധനാണ്.
എസ്വിൻസ്കാ സ്വെൻസ്ക ഡെക്കാറാകേഡിമിൻ (സ്വീഡിഷ് ഡിറ്റക്ടീവ് അക്കാദമി) പ്രെസിഡയമിലെ അംഗങ്ങളിൽ ഒരാളാണ് അദ്ദേഹം.
എഖൊമിന്റെ പുസ്തകങ്ങൾ നോർവീജിയൻ, ഡാനിഷ്, ജർമ്മൻ, റഷ്യൻ, ഉക്രേനിയൻ, ചെക് എന്നീ ഭാഷകളിലേക്കും വിവർത്തനം ചെയ്യപ്പെട്ടിട്ടുണ്ട്.
സിനിമകൾ എഖോമിന്റെ കുട്ടിക്കാലത്തെ പുസ്തകമായ ഹുറാ ഫ്രേ ലുഡ്വിഗ് ലൂറിഫാക്സ് (1965) അടിസ്ഥാനമാക്കിയുള്ള ഒരു ചലച്ചിത്രം സോവിയറ്റ് യൂണിയനിൽ 1984 ൽ നിർമ്മിച്ചു.
ഒരു സ്വീഡിഷ് കൊലപാതകഥയായ സിസ്ത കോർണിങൻ (1996) ജാൻ-ഒലോഫ് എഖൊം ഇതിൻറെ സഹ-എഴുത്തുകാരൻ ആയിരുന്നു.
അവലംബം ബാഹ്യ ലിങ്കുകൾ Jan-Olof Ekholm on Svenska Deckarakademins Archived 2007-07-09 at the Wayback Machine .
ജാസ്മീൻ പതേജ ഇംഗ്ലീഷ് വിലാസം https://ml.wikipedia.org/wiki/Jasmeen_Patheja
ഇന്ത്യയിലെ ഒരു മനുഷ്യാവകാശ പ്രവർത്തകയാണ് ജാസ്മീൻ പതേജ.
പശ്ചിമ ബംഗാളിലെ കൊൽക്കത്തയിലാണ് അവർ ജനിച്ചത്.
സൃഷ്ടി സ്കൂൾ ഓഫ് ആർട്ട് ഡിസൈൻ ആൻഡ് ടെക്നോളജിയിൽ നിന്ന് ഫൈൻ ആർട്ട്സിൽ ബിരുദം നേടി.
മുൻ അശോക ഫെല്ലോ ആയ അവർ ലിംഗസമത്വ ബോധവൽക്കരണത്തിനായി പ്രവർത്തിക്കുന്നു.
ഇന്ത്യയിൽ വളരെ സാധാരണമായ ലൈംഗികാതിക്രമത്തിന്റെ ഒരു രൂപമായ ഈവ് ടീസിംഗ് പോലുള്ള രൂപങ്ങളിൽ അവർ ശ്രദ്ധ പതിപ്പിക്കുന്നു.
ഈവ് ടീസിംഗ് പോലുള്ള ലൈംഗിക അതിക്രമങ്ങൾക്കെതിരേയുള്ള പ്രചരണത്തിനായി അവർ ബ്ലാങ്ക് നോയ്സ് എന്ന പ്രസ്ഥാനം സ്ഥാപിച്ചു.
ബ്ലാങ്ക് നോയ്സ്
2003-ൽ ബാംഗ്ലൂരിലെ സൃഷ്ടിയിൽ വിദ്യാർത്ഥി പ്രോജക്റ്റായി ജാസ്മിൻ ബ്ലാങ്ക് നോയ്സ് ആരംഭിച്ചു.
പിന്നീട് ഇത് ഇന്ത്യയിലെ മറ്റ് നഗരങ്ങളിലേക്കും ആഗോളതലത്തിലേക്കും വ്യാപിച്ചു.
തെരുവ് ശല്യം, ഈവ് ടീസിംഗ് എന്നിവയുമായി ബന്ധപ്പെട്ട് ബോധവൽക്കരണം സൃഷ്ടിക്കുക എന്നതായിരുന്നു ബ്ലാങ്ക് നോയിസിന്റെ ലക്ഷ്യം.
പ്രോജക്റ്റ് ലിംഗാധിഷ്ഠിത അക്രമത്തെ നേരിടാൻ മാത്രമായി പ്രവർത്തിക്കുന്നു.
ഈവ് ടീസിംഗിന്റെ കുറ്റം ഇരകളിൽ നിന്ന് കുറ്റവാളികളിലേക്ക് മാറ്റാൻ ഇത് ഉദ്ദേശിക്കുന്നു.
സ്ത്രീകൾ ലൈംഗികാതിക്രമത്തിന് നിയമപരമായ പരിഹാരം ആഗ്രഹിക്കുന്ന സാഹചര്യത്തിൽ ഇത് നിയമപരമായ കൗൺസിലിംഗും നൽകുന്നു.
നിലവിലുള്ള നിയമങ്ങൾ മെച്ചപ്പെടുത്തുന്നതിനൊപ്പം തെരുവ് ശല്യത്തിനെതിരെ കർശനമായ നിയമങ്ങൾ നിർദ്ദേശിക്കാനും സംഘടന ശ്രമിക്കുന്നു.
തെരുവ് പ്രകടനങ്ങൾ, പ്രതിഷേധങ്ങൾ എന്നിവ പോലുള്ള നൂതനമായ വഴികളിലൂടെ പ്രോജക്റ്റ് ഈ പ്രശ്നത്തെ അഭിസംബോധന ചെയ്യുന്നു.
വിഷയത്തെക്കുറിച്ചുള്ള അവബോധം പ്രചരിപ്പിക്കാൻ ജാസ്‌മിൻ മുഖ്യധാരാ മാധ്യമങ്ങളും ഉപയോഗിക്കുന്നു.
ചർച്ചകൾ, ചോദ്യാവലികൾ, സാക്ഷ്യപത്രങ്ങൾ, ഫോട്ടോഗ്രാഫുകൾ എന്നിവയിലൂടെ വൈവിധ്യമാർന്ന ആളുകളെ ഒരുമിച്ച് കൊണ്ടുവരുന്ന ഒരു ബ്ലോഗ് അവൾ സൃഷ്ടിച്ചു.
ബ്ലാങ്ക് നോയ്‌സിന്റെ പൊതു പ്രകടനങ്ങളിലും കാമ്പെയ്‌നുകളിലും പങ്കെടുക്കാൻ ആളുകൾ പലപ്പോഴും സന്നദ്ധരാണ്.
യുവജന ഗ്രൂപ്പുകൾ, ചേരികളിൽ നിന്നുള്ള സന്നദ്ധ പ്രവർത്തകർ, വനിതാ ബസ് കണ്ടക്ടർമാർ, പോലീസ്, പുരുഷന്മാർ എന്നിവരുൾപ്പെടെയുള്ളവരുമായി സഹകരിക്കാൻ ജാസ്മീൻ ബോധപൂർവം പുതിയ കമ്മ്യൂണിറ്റികൾ തേടിയിട്ടുണ്ട്.
കൊൽക്കത്തയിൽ ജനിച്ച അവരുടെ കുടുംബം 1960 കളിൽ ബർമ്മയിൽ നിന്ന് ഇന്ത്യയിലേക്ക് കുടിയേറിയവരാണ്.
അവരുടെ ജീവിതത്തിൽ സ്വന്തം മുത്തശ്ശി ശക്തമായ സ്വാധീനം ചെലുത്തിയിട്ടുണ്ട്.
സ്ത്രീകൾക്കെതിരേയുള്ള തെരുവു ശല്യം ഒരു വ്യവസ്ഥാപിത പ്രശ്നമാണെന്ന് തിരിച്ചറിഞ്ഞപ്പോൾ ബിരുദ വിദ്യാർത്ഥിയായിരിക്കെ കോളേജിൽ പഠിക്കുന്ന കാലം മുതൽ അവർ ആക്ടിവിസത്തിൽ ഏർപ്പെടാൻ തുടങ്ങി.
അവർ ഒരു ടെഡ് ഉം, അശോക ഫെല്ലോയും ആയിരുന്നു.
അവലംബം പുറം കണ്ണികൾ https://www.blindaim.com/2018/11/jasmeen-patheja.html Archived 2019-03-30 at the Wayback Machine .
http://fellows.ted.com/profiles/jasmeen-patheja Archived 2014-05-31 at the Wayback Machine .
http://www.bangaloremirror.com/heroesshow/25071399.cms http://stream.wsj.com/story/latest-headlines/SS-2-63399/SS-2-293803/ Archived 2013-10-23 at the Wayback Machine .
ജാൻ കോം ഇംഗ്ലീഷ് വിലാസം https://ml.wikipedia.org/wiki/Jan_Koum
ജാൻ കോം (ഉക്ക്രെയിൻ: Ян Кум ; 1976 ഫെബ്രുവരി 24ന് ജനനം.) ഒരു ജ്യൂവിഷ് ഉക്ക്രേനിയൻ- അമേരിക്കൻ ഇന്റർനെറ്റ് നിർമ്മാതാവും ,  കമ്പ്യൂട്ടർ പ്രോഗ്രാമറുമാണ്.
കോം ഇന്ന് ഫെയിസ്ബുക്ക് ഏറ്റെടുത്തിരിക്കുന്ന മെസേജിംഗ് അപ്പ്ലിക്കേഷനായ വാട്ട്സ് ആപ്പിന്റെ കോ-ഫൗണ്ടറും, സി.ഇ.
ഓ യുമാണ്(ബ്രയാൻ അക്റ്റോണിനോടൊപ്പം).
2014 ഫെബ്രുവരിയ്ക്കായിരുന്നു ഫെയ്സബുക്ക് 19ബില്ല്യൺ യു.എസ്  ഡോളറിന് വാട്ട്സ് ആപ്പ് സ്വന്തമാക്കിയത്.
2014 -ലെ ലോകത്തിലെ 400 സമ്പന്നരുടെ പട്ടികയിൽ കോം 62-മതായി വന്നു.
അന്നത്തെ കണക്കനുസരിച്ച് ഏഴര ബില്ല്യൺ ഡോളറോ അതിൽ കൂടുതലോ ആണ് കോമിന്റെ സമ്പാദ്യം.
ആ വർഷത്തെ പുതുതായുള്ള ഉയർന്ന റാങ്കിംഗ് അദ്ദേഹത്തിനായിരുന്നു.
ഉക്ക്രെയിനിലെ , കീവിലാണ് കോം ജനിച്ചത്.
(അന്നത് സോവിയറ്റ് യൂണിയന്റെ ഭാഗമായിരുന്നു.) ഒരു ജ്യവിഷായിരുന്നു കോം.
കീവിനു പുറത്തുള്ള ഫാസ്റ്റിവിലാണ് കോം വളർന്നത്, ശേഷം അമ്മയും, അമ്മയുടേയുമൊപ്പം 1992-ന് കാലിഫോർണിയയിലെ മൗണ്ടെയിൻ വ്യൂവിലേക്ക് താമസം മാറ്റി.
അവിടത്തെ ഒരു സോഷ്യൽ സപ്പോർട്ട് പ്രോഗ്രാം അവർക്ക് ഒരു മുറി തരപ്പെടുത്തിക്കൊടുത്തു.
അന്ന് കോമിന് 16 വയസ്സായിരുന്നു.
അദ്ദേഹത്തിന്റെ അച്ഛൻ തന്റെ കുടംബത്തിലേക്ക് വരനിരിക്കുകയായരുന്നു.
പക്ഷെ ഉക്ക്രെയിനിൽതന്നെ തുടരുകയാണ് ചെയ്തതത്.
ആദ്യകാലത്ത് കോമിന്റെ അമ്മ കുഞ്ഞിനെ നോക്കുന്ന പണിയായിരുന്നു ചെയ്തിരുന്നത്, അതേസമയം കോം, ഗ്രോസറി സ്റ്റോറിൽ ക്ലീനറായി ജോലി ചെയ്തു.
18-ാം വയസ്സിലാണ് പ്രോഗ്രാമിംഗിനോട് താത്പര്യം ജനിക്കുന്നത്.
അദ്ദേഹം സാൻ ജോസ് സ്റ്റേറ്റ് യൂണിവേഴ്സിറ്റിയിൽ ചേരുകയും, എണസ്റ്റ് ആന്റ യങ്ങ് എന്ന് കമ്പനിയിൽ സെക്കൂരിറ്റി ടെസ്റ്ററായി ജോലി ചെയ്യുകയും ചെയ്തു.
1997-ൽ കോം യാഹുവിലെ ഇൻഫ്രാസ്റ്റ്രക്ച്ചർ എഞ്ചിനീയറായി ചേർന്നു.
അതിനു മുമ്പ് തന്നെ ഏണസറ്റ് ആന്റ് യങ്ങിൽ ജോലിചെയ്യുമ്പോൾ തന്നെ ബ്രയാൻ അക്റ്റോണിനെ കോമിന് അറിയാമായിരുന്നു.
അടുത്ത 9 വർഷങ്ങൾ അവരൊരുമിച്ച് യാഹൂവിൽ ജോലി ചെയ്തു.
2007-ൽ അവരൊരുമിച്ച് ജോലിയിൽ നിന്ന് വിരമിക്കുകയും, സൗത്ത് അമേരിക്കയിലേക്ക് യാത്ര പോകുകയും അൾട്ടിമേറ്റ് ഫ്രിസ്ബീ കളിക്കുയും ചെയ്തു.
അവർ ഫെയ്സ്ബുക്കിൽ ജോലി ചെയ്യാൻ  അപേക്ഷിക്കകയും, അതേസമയം തന്നെ രണ്ടു പേരും പരാജയപ്പെടുകയും ചെയ്തു.
2009 ജനുവരിയിൽ അദ്ദേഹംഒരു ഐഫോൺ  വാങ്ങുകയും, അന്നേക്ക് ഏഴ് മാസം മാത്രം പ്രായമുള്ള ആപ്പ്സ്റ്റോറ് ആപ്പുകളുടെ പുതിയ ഒരു വാതിൽ തുറക്കുമെന്ന് മനസ്സിലാക്കുകയും ചെയ്തു.
അദ്ദേഹം അലെക്സ് ഫിഷ്മാൻ എന്ന തന്റെ കൂട്ടുകാരനോടുമായി തന്റെ ഒരു പുതിയ ആപ്പിനെക്കുറിച്ചുള്ള ചിന്തകൾ പങ്കുവച്ചു.
അപ്പോൾ തന്നെ അതിന് കോം വാട്ട്സ് ആപ്പ് എന്ന് പേര് നിർദ്ദേശിച്ചു, കാരണം അത് കേൾക്കാനും വാട്സ് അപ്പ് എന്നായിരുന്നു.
ഒരാഴ്ചക്ക് ശേഷം അദ്ദേഹത്തിന്റെ പിറന്നാൾ ദിനത്തിൽ കാലിഫോർണിയയിൽ വച്ച് വാട്ട്സ് ആപപ് ഇങ്ക് തുടങ്ങുകയും ചെയ്തു.
വാട്ട്സ് ആപ്പ് ചുരുങ്ങിയ കാലം കൊണ്ടുതന്നെ പ്രചാരത്തിലാകുകയും, ഫെയ്സബുക്കിന്റെ സ്ഥാപകമായ മാർക്ക് സുക്കൻബെർഗിന്റെ ശ്രദ്ധപിടിക്കുകയും ചെയ്തു.
2012-ലെ വേനൽക്കാലത്തുതന്നെ സുക്കൻബെർഗ് കോമിനെ വിളിക്കുകയും, രണ്ടുപേരും, കാലിഫോർണിയയിലെ ലോസ് അറ്റ്ലോസിലെ ചായക്കടയിൽ ചർച്ച ആരംഭിക്കുകയും ചെയ്തു.
2014 ഫെബ്രുവരി  9-ന് സുക്കൻബെർഗ് കോമിനെ വീട്ടിലേക്ക് വിളിക്കുകയും, വാട്ട്സ് ആപ്പ് തനിക്ക് വിൽക്കുന്നതുമായുള്ള ചർച്ചകളിലേർപ്പെടുകയും ചെയ്തു.
പത്ത് ദിവസത്തിന് ശേഷം വാട്സ് ആപ്പ് 19 ബില്യൺ യു.എസ് ഡോളറിന് ഫെയിസ്ബുക്ക് വാങ്ങിച്ചു..
അമേരിക്കയിൽ വച്ച് 2000-ൽ  അദ്ദേഹത്തിന്റെ അമ്മ കാൻസർ ബാധിച്ച് അന്തരിച്ചു.
1997-ൽ തന്നെ അച്ഛനും ഉക്ക്രെയിനിൽ വച്ച് അന്തരിച്ചിരുന്നു.
ജാൻ സ്റ്റീൻ Jan Steeni Jan Steeni
ജാൻ ഹാവിക്‌സൂൺ സ്റ്റീൻ (c. 1626 - 1679 ഫെബ്രുവരി 3-ന് സംസ്‌കരിക്കപ്പെട്ടു) പതിനേഴാം നൂറ്റാണ്ടിലെ ഡച്ച് സുവർണ്ണകാലഘട്ടത്തിൽ ജീവിച്ചിരുന്ന പ്രമുഖ ചിത്രകാരന്മാരിൽ ഒരാളായിരുന്നു.
അദ്ദേഹത്തിന്റെ കലാസൃഷ്ടികൾ അവയുടെ മനഃശാസ്ത്രപരമായ ഉൾക്കാഴ്ച, നർമ്മബോധം, വർണ്ണസമൃദ്ധി എന്നിവയ്ക്ക് പേരുകേട്ടതാണ്.
ഗുവ്നി തൊർലാസിയുസ് യൊഹന്നാസൻ
2016 മുതൽ ഐസ്‌ലാന്റിന്റെ പ്രസിഡണ്ടാണ് ഗുവ്നി തൊർലാസിയുസ് യൊഹന്നാസൻ (Guðni Thorlacius Jóhannesson) (ജനനം 26 ജൂൺ 1968).
ഒരു ചരിത്രകാരനും ഗ്രന്ഥകാരനുമാണ് അദ്ദേഹം.
വ്യക്തിപരം കുടുംബം ബഹുമതികൾ Grand Cross with collar of the Order of the White Rose of Finland (31 May 2017).
Knight of the Order of the Elephant (24 January 2017).
Grand Cross of the Order of St. Olav (21 March 2017).
Knight of the Royal Order of the Seraphim (17 January 2018).
സഹായകഗ്രന്ഥങ്ങൾ Kári í jötunmóð.
Saga Íslenskrar erfðagreiningar og Kára Stefánssonar (Reykjavík: Nýja bókafélagið, 1999).
Völundarhús valdsins.
Stjórnarmyndanir, stjórnarslit og staða forseta Íslands í embættistíð Kristjáns Eldjárns, 1968–1980 (Reykjavík: Mál og menning, 2005).
Óvinir ríkisins.
Ógnir og innra öryggi í kalda stríðinu á Íslandi (Reykjavík: Mál og menning, 2006).
Þorskastríðin þrjú.
Saga landhelgismálsins 1948–1976 (Reykjavík: Hafréttarstofnun Íslands, 2006).
Hrunið.
Ísland á barmi gjaldþrots og upplausnar (Reykjavík: JPV, 2009) Gunnar Thoroddsen.
Ævisaga .
(Reykjavík: JPV, 2010) Fyrstu forsetarnir.
(Reykjavík: Sögufélag, 2016)
Guðni has translated four Stephen King books into Icelandic.
ഗുസ്തവ് ഹെർമൻ ക്രംബീജൽ ഇംഗ്ലീഷ് വിലാസം https://ml.wikipedia.org/wiki/Gustav_Hermann_Krumbiegel ഗുസ്തവ് ഹെർമ്മൻ ക്രംബീജലിന്റെ അർദ്ധകായ പ്രതിമ